《和芸斋》
宋代·丘葵

脱却蓑衣下钓竿，岂无线路透玄关。
斜风暂罢玄真去，明月来玄太白攀。
自是老怀俱惜别，偶陪清话不知还。
夜来客枕秋声起，矶上苔痕入梦班。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。